[{"text_idx": "#000000", "text": "Batxilergoa hamasei eta hemezortzi urte bitarteko bilakaera\u2010aldiari dagokion etapa da.\nEtapa honetan, ikasleek beren ezaugarri pertsonalekin eta lehentasun akademikoekin bat datorren ikasketa\u2010modalitate bat aukeratzen dute dagoeneko."}, {"text_idx": "#000001", "text": "Batxilergoko urteetan, tutoretza\u2010ekintzak ikasleak nortasunaren konfigurazioan eta autoezagutzan aurrera egitea du helburu.\nIkasleen soziabilitatea areagotu egiten da, teknologia berrien hautazkotasunak eta erabilera akademikoak eskaintzen dituzten elkarbizitzarako aukerei esker.\nIkaskuntzei dagokienez, une honetan pentsamendu kritikoa finkatu egiten da eta lan intelektualerako estilo pertsonala garatzen da. Horrek guztiak aurrerapen handiak dakartza pertsonen gaitasunei dagokienez, ondorengo ikasketetarako prestatuz."}, {"text_idx": "#000002", "text": "Zientzia eta Teknologia modalitatea (1. eta 2. mailako irakasgaiak deskargatu)."}, {"text_idx": "#000003", "text": "Giza eta Gizarte Zientzien modalitatea (1. eta 2. mailako ikasgaiak deskargatu)."}, {"text_idx": "#000004", "text": "Modalitate bakoitzean, ikasle bakoitzak bere prestakuntza\u2010ibilbide propioa landuko du eta irakasgaiak hautatuko ditu, Batxilergoko Azken Ebaluaziorako eta ondorengo ikasketa profesionaletarako edo unibertsitarioetarako behar bezala prestatuz."}, {"text_idx": "#000005", "text": "A (gaztelania) eta B (orduen % 50 baino gehiago euskaraz ematen dira) hizkuntza\u2010ereduak eskaintzen dira.\nAtzerriko lehen hizkuntza gisa ingelesa edo frantsesa hauta daitezke (baldin eta gutxieneko ikasle kopurua duten taldeak osatu ahal badira).\nGainera, Marrazketa Artistikoa izeneko berariazko irakasgaia ingelesez izango da."}, {"text_idx": "#000006", "text": "Batxilergoan irakasgai komunak, modalitateko irakasgaiak eta hautazko irakasgaiak daude."}, {"text_idx": "#000008", "text": "Hautatutako modalitateari lotutako berariazko prestakuntza ematea dute helburu, jakintza\u2010arlo batean bideratzeko eta lan\u2010eremu jakin batean sartzen laguntzeko."}, {"text_idx": "#000009", "text": "Batxilergoko bi ikasturteetan, guztira, modalitateko sei irakasgai egin behar dituzte gutxienez."}, {"text_idx": "#000010", "text": "Hautazko irakasgaien helburua zera da, ikasleek bere modalitateko irakasgaietan sakontzea edo beste modalitate bateko irakasgai bat egitea, hainbat modalitatetako irakasgaiekin Batxilergo misto bat eginez."}, {"text_idx": "#000011", "text": "Espazio honetan gogoan hartzen da ikasleek bere prestakuntza\u2010ildoarekin jarraitzea, atzerriko bigarren hizkuntza batean edo IKTetan."}, {"text_idx": "#000012", "text": "Lehen mailan 34 eskola orduak goizeko ordutegian izango dira,\neta honela banatuko dira astean zehar:"}, {"text_idx": "#000014", "text": "Bigarren mailan 33 eskola orduak goizeko ordutegian izango dira,\neta honela banatuko dira astean zehar:"}, {"text_idx": "#000015", "text": "Batxilergoko ikasketetan zehar, ikasleak orientazio indibidualizatua izango du, beharrezko erabakiak hartzen joan dadin. Tutoreak, familiarekin batera, jakinaren gainean egongo dira ikasleak izan ditzakeen zailtasunen inguruan, neurri egokienak hartu ahal izateko.\nInformazio eguneratua izango dute beren karpeta digitaletan."}, {"text_idx": "#000016", "text": "Etapan zehar, ikasleak Unibertsitaterako eta Goi mailako heziketa zikloetarako sarbideari buruz sortzen den informazio guztia jasoko du, hainbat bidetatik: asteko tutoretza saioetan, Batxilergoko koordinatzailearekin egiten diren orientazio saioetan, EHUren edo Unitourren Unibertsitate\u2010azoka jakin batzuetara joanez, unibertsitate publiko eta pribatuetara bisitak eginez, Lanbide Heziketako ikastetxeetara bisitak eginez, edo tutorearekin eta Batxilergoko koordinatzailearekin elkarrizketa pertsonalizatuak eginez."}, {"text_idx": "#000017", "text": "Batxilergoko irakasgaiak aukeratzeari begira, interesgarria da irakasgai horiek unibertsitaterako sarbidearekin duten lotura ezagutzea. Hemen klik eginez Euskal Herriko Unibertsitatekoak ikus ditzakezu."}, {"text_idx": "#000018", "text": "Garrantzitsua da ere Batxilergoko modalitateek Goi mailako heziketa zikloekin duten lotura kontsultatzea. Horretarako, hemen klik egin dezakezu."}]